
ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar abbozz tad-deċiżjoni tal-Kunsill dwar il-konklużjoni, f’isem l-Unjoni, tal-Ftehim bejn l-Unjoni Ewropea u l-Iżlanda dwar ir-regoli supplimentari fir-rigward tal-istrument għall-appoġġ finanzjarju għall-ġestjoni tal-fruntieri u l-politika dwar il-viżi, bħala parti mill-Fond għall-Ġestjoni Integrata tal-Fruntieri, għall-perjodu 2021 sa 2027
[bookmark: DocEPLastPosition](12125/2023 – C9‑0004/2024 – 2023/0231(NLE))
(Approvazzjoni)
Il-Parlament Ewropew,
–	wara li kkunsidra l-abbozz ta’ deċiżjoni tal-Kunsill (12125/2023),
–	wara li kkunsidra l-abbozz ta’ Ftehim bejn l-Unjoni Ewropea u l-Iżlanda dwar regoli supplementari b’rabta mal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri għall-perjodu 2021 sa 2027 (12124/2023),
–	wara li kkunsidra t-talba għal approvazzjoni ppreżentata mill-Kunsill skont l-Artikolu 77(2), l-Artikolu 218(6), it-tieni subparagrafu, il-punt (a), u l-Artikolu 218(7) tat-Trattat dwar il-Funzjonament tal-Unjoni Ewropea (C9‑0004/2024),
–	wara li kkunsidra l-Artikolu 105(1) u (4) u l-Artikolu 114(7) tar-Regoli ta’ Proċedura tiegħu,
–	wara li kkunsidra r-rakkomandazzjoni tal-Kumitat għal-Libertajiet Ċivili, il-Ġustizzja u l-Intern (A9‑0000/2024),
1.	Jagħti l-approvazzjoni tiegħu għall-konklużjoni tal-ftehim;
2.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni, kif ukoll lill-gvernijiet u lill-parlamenti tal-Istati Membri u tal-Iżlanda.

[bookmark: _Toc158888815][bookmark: _Toc158899415]NOTA SPJEGATTIVA
a. Sfond 

Ir-Regolament (UE) 2021/1148 tal-Parlament Ewropew u tal-Kunsill li jistabbilixxi l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi għall-perjodu 2021-2027 (ir-Regolament BMVI) ġie adottat fis-7 ta’ Lulju 2021.
L-għan tar-Regolament BMVI huwa li jkun hemm solidarjetà permezz tal-assistenza finanzjarja lil dawk l-Istati (Membri) li japplikaw id-dispożizzjonijiet tal-acquis ta’ Schengen fir-rigward tal-fruntieri esterni. Dan jikkostitwixxi żvilupp tal-acquis ta’ Schengen li fih jipparteċipaw il-pajjiżi assoċjati mal-implimentazzjoni, l-applikazzjoni u l-iżvilupp ulterjuri tal-acquis ta’ Schengen (il-“pajjiżi assoċjati ta’ Schengen” jew il-“pajjiżi assoċjati”).
Il-paragrafu 6 tal-Artikolu 7 tar-Regolament BMVI jipprevedi li għandhom isiru “arranġamenti” li jispeċifikaw in-natura u l-modi ta’ parteċipazzjoni fil-BMVI tal-pajjiżi assoċjati mal-implimentazzjoni, l-applikazzjoni u l-iżvilupp tal-acquis ta’ Schengen, f’konformità mad-dispożizzjonijiet rilevanti tal-ftehimiet ta’ assoċjazzjoni rispettivi. Dawn l-arranġamenti jieħdu l-forma ta’ ftehimiet konklużi mill-Unjoni mal-pajjiżi assoċjati ta’ Schengen f’konformità mal-Artikolu 216 tat-TFUE. 
Fl-1 ta’ Settembru 2021 l-Iżlanda nnotifikat id-deċiżjoni tagħha li taċċetta l-kontenut tar-Regolament BMVI u li timplimentah fl-ordni legali intern tagħha.
[bookmark: _Hlk132892775]Fil-21 ta’ Frar 2022, il-Kunsill awtorizza lill-Kummissjoni biex tiftaħ negozjati[footnoteRef:1] mal-Iżlanda, mar-Renju tan-Norveġja, mal-Konfederazzjoni Żvizzera u mal-Prinċipat tal-Liechtenstein għall-arranġamenti dwar il-kontribuzzjonijiet finanzjarji ta’ dawk il-pajjiżi u r-regoli supplimentari meħtieġa għall-parteċipazzjoni tagħhom fl-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi għall-perjodu 2021 sa 2027, inklużi dispożizzjonijiet li jiżguraw il-protezzjoni tal-interessi finanzjarji tal-Unjoni u s-setgħat ta’ awditjar tal-Qorti tal-Awdituri, li għandhom jiġu konklużi skont ir-Regolament (UE) 2021/1148 tal-Parlament Ewropew u tal-Kunsill[footnoteRef:2]. In-negozjati mal-Iżlanda ġew konklużi b’suċċess mill-Kummissjoni bl-inizjalar tal-Ftehim fl-14 ta’ Frar 2023. [1:  	Id-Deċiżjoni tal-Kunsill (UE) 2022/442 tal-21 ta’ Frar 2022 li tawtorizza l-ftuħ ta’ negozjati mal-Iżlanda, ir-Renju tan-Norveġja, il-Konfederazzjoni Żvizzera u l-Prinċipat tal-Liechtenstein bil-ħsieb li jiġu konklużi ftehimiet bejn l-Unjoni Ewropea u dawk il-pajjiżi dwar regoli supplementari fir-rigward tal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri (ĠU L 90, 18.3.2022, p. 116).]  [2:  	Ir-Regolament (UE) 2021/1148 tal-Parlament Ewropew u tal-Kunsill tas-7 ta’ Lulju 2021 li jistabbilixxi, bħala parti mill-Fond għall-Ġestjoni Integrata tal-Fruntieri, l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi (ĠU L 251, 15.7.2021, p. 48).] 

Fit-13 ta’ Lulju 2023, il-Kummissjoni ppreżentat lill-Kunsill proposta għal Deċiżjoni tal-Kunsill dwar il-konklużjoni, f’isem l-Unjoni Ewropea, tal-Ftehim bejn l-Unjoni Ewropea u l-Iżlanda dwar ir-regoli supplimentari fir-rigward tal-istrument għall-appoġġ finanzjarju għall-ġestjoni tal-fruntieri u l-politika dwar il-viżi, bħala parti mill-Fond għall-Ġestjoni Integrata tal-Fruntieri, għall-perjodu 2021 sa 2027
Fit-28 ta’ Settembru 2023, il-Kunsill adotta d-Deċiżjoni tal-Kunsill u fl-istess jum talab lill-Parlament Ewropew jagħti l-approvazzjoni tiegħu għall-abbozz ta’ Deċiżjoni tal-Kunsill dwar il-konklużjoni tal-ftehim imsemmi hawn fuq. Il-Ftehim ġie ffirmat fl-20 ta’ Diċembru 2023 fi Brussell.
Fil-21 ta' Diċembru 2023, il-Kunsill talab lill-Parlament Ewropew jagħti l-approvazzjoni tiegħu għall-abbozz ta' Deċiżjoni tal-Kunsill dwar il-konklużjoni tal-ftehim imsemmi hawn fuq.


b. Il-pożizzjoni tar-Rapporteur

L-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri, jikkostitwixxi strument speċifiku fil-kuntest tal-acquis ta’ Schengen imfassal biex jiżgura ġestjoni integrata Ewropea tal-fruntieri b’saħħitha u effettiva fil-fruntieri esterni, filwaqt li jissalvagwardja l-moviment liberu tal-persuni, f’konformità sħiħa mal-impenji tal-Istati Membri u tal-pajjiżi assoċjati dwar id-drittijiet fundamentali, u biex jappoġġja l-implimentazzjoni u l-modernizzazzjoni uniformi tal-politika komuni dwar il-viżi, u b’hekk jikkontribwixxi għall-garanzija ta’ livell għoli ta’ sigurtà fl-Istati Membri u fil-pajjiżi assoċjati.
Mid-dokumentazzjoni pprovduta, jista’ jiġi stabbilit li l-Iżlanda issa ssegwi r-regoli definiti fir-Regolament li jistabbilixxi l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, u l-artikoli applikabbli tar-Regolament dwar Dispożizzjonijiet Komuni u r-Regolament Finanzjarju, l-istess bħall-Istati Membri tal-UE. 
Għal din ir-raġuni, ir-Rapporteur jirrakkomanda l-approvazzjoni għall-konklużjoni tal-Ftehim li jistabbilixxi r-regoli supplimentari meħtieġa għall-parteċipazzjoni tal-Iżlanda fl-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi bħala parti mill-Fond għall-Ġestjoni Integrata tal-Fruntieri għall-perjodu ta’ programmazzjoni 2021 sa 2027 f’konformità mal-Artikolu 7(6) tar-Regolament BMVI.

